Legend of Nihooleki. 497 



Hoi akii la no keia moe. O ka ia mua, ua pilau. Pela no ka lawaia ana a loihi 

 na la, kui akn la keia pihe ia a lohe o Kamapuaa, i uka o Waiohulu, olelo iho o Kama- 

 puaa: "Na'u ia ia o kuu hiki ole i kai." O Kamapuaa, he aikane na Nihooleki, a o 

 Kamapuaa hoi, he pehu kona mai, aohe hiki i ka hele; nolaila, auamo na kanaka, a o 

 ke kaumaha haalele, pela no ka iho ana a hiki i kai. Mamua o ka holo ana o Nihoo- 

 leki i ka lawaia, olelo aku i ka wahine: "I iho mai auanei ke kanaka pehu, o ko kane 

 ia kahea ia aku, o kuu aikane ia." 



A hala aku o Nihooleki i ka lawaia, hiki o Kamapuaa a kiai ana i ka puka o ka 

 hale : "Kanaka pilau, hele pela," pela mai ka wahine. Hele aku la o Kamapuaa a ka 

 hale puaa noho, me na kanaka nana i auamo mai, kakali o ka hoi mai o ke aikane. A 

 hoi mai la ke aikane o Nihooleki me ka ia, lele mai la honi i ke aikane, a olelo aku la i 

 ka wahine: "Kupanaha oe! Ua olelo aku au ia oe, e malama oe i kuu aikane, aole ka! 

 Heaha la hoi, e hele ana au mahope o kixu aikane, e noho oe." Kena aku la keia i ka 

 ia, i ke aikane, ohi na kanaka nana i auamo o Kamapviaa a koe ka ia. 



A makaukau laua e haalele ia Waimea a me ka wahine, i aku o Nihooleki i ka 

 wahine: "O ke keiki au e hapai nei, kapa iho oe i kuu inoa, o Kaehaikiaholeha ; eia ka 

 hoailona ke imi ae ia'u, o kuu laau a me kuu ahuula." A lohe ka wahine i keia kauoha, 

 uwe iho la. Maopopo i ka wahine, o kana kane no keia o Kaehaikiaholeha i kona wa 

 e ola ana. Lohe aku la na 'Hi, a me na kaikoeke, o ke 'lii no keia, alualu mai la lakou, 

 luu laua nei i ke kai, a ea ana i Kuukuua, ma Waianae. A hookahi o Kauai alii i moe 

 poo mai, o Pohakuokauai, oia keia pohaku ma Waianae a hiki i keia la. 



A kokoke laua i ka hale o na makua a me ke kaikuahine, a e ku ana hoi ka 

 puoa hale o ke kino kupapau ona. "Auhea oe, i hele oe a hiki i na makua o kaua, ni- 

 nau aku oe auhea la ko'u hoa hele i hiki mai nei? Na lakoii ia e olelo mai. Alaila, 

 ninau aku oe ia lakou i kou mau mea, alaila, wehe iho oe malalo o ka paepae puka, aia 

 malaila ku mahiole; malalo o kahi moe o ke kaikuahine o kaua, he ahuula; ma na 

 wawae, ka lei niho palaoa ; ma ka hio o ka hale, he kahili. A o ke kaikuahine o kaua, 

 o kau wahine no ia, no ka mea, he wahine maikai, ua nui no ke kino." A pan ka olelo 

 ana i ke aikane, hele o Kamapuaa, a hiki i na makua a me ke kaikuahine o laua, hana 

 aku la ia e like me na olelo a ke aikane, a lilo iho la he kane na ko laua kaikuahine. 



O Kaehaikiaholeha, oia o Nihooleki, komo aku la ia i kona puoa kupapau a nalo 

 iho la, oia ka pau o kona kaao ana. 



